મળતી મા‌િહતી મુજબ સેટેલાઇટ પોલીસ સ્ટેશનના પીએસઆઇ જે.એન.વાઘેલા અને સ્ટાફ પરમ દિવસે રાત્રે નાઇટ પેટ્રોલિંગ કરી રહ્યા હતા. દરમ્યાનમાં જોધપુર ચાર રસ્તા પાસે એક મોબાઇલની દુકાનનું શટર ઊંચું જોતાં પોલીસને શંકા ગઇ હતી. પોલીસે તપાસ કરતાં ચાર ટાબરિયા મળી આવ્યા હતા. ઓમ મોબાઇલ નામની દુકાનમાં ચાર ટાબરિયાઓએ દુકાનનું તાળું તોડી અંદર પ્રવેશ કર્યો હતો. જોકે દુકાનમાંથી કોઇ ચીજવસ્તુની ચોરી થઇ ન હતી.